《杂感八首 其六》
明代·孙一元

抱易住青山，长日青山对。烟云散不收，晨昏变奇态。

应知住山心，不在万物内。乾坤古神器，机运谁谢代。

以道猎众能，兀兀意独在。归来南郭翁，天根同一嘅。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。